
I. ВЪВЕДЕНИЕ

Общинският план за младежта на Община Бургас за 2025 година е създаден с цел да отговори на нуждите и амбициите на младите хора в региона. В съответствие с Националната стратегия за младежта (2021-2030) и Националната програма за младежта (2021-2025), както и с европейските стратегически документи за интелигентен, устойчив и приобщаващ растеж, този план поставя основите за развитие и реализация на младите хора в Община Бургас. Той е в съзвучие със стратегическите цели на Демографската програма на Община Бургас за мандат 2023.


II. ЦЕЛИ

Предвид рамката на Националната стратегия за младежта (2021-2030), Националната програма за младежта (2021-2025) и европейските стратегически документи за интелигентен, устойчив и приобщаващ растеж, структурата и дефинираните цели в Закона за младежта, Общинският план за младежта 2025 поддържа линията на основните цели и направления. Едновременно с това в плана са заложени приоритетите на младежките политики, които са разработени в Министерство на младежта и спорта и ще бъдат водещи в следващия 10-годишен период. Основните принципи, залегнали в основата на настоящия план, са: равнопоставеност между формално, неформално и професионално образование; устойчива заетост и младежко предприемачество; ангажираност, участие и овластяване на младите хора; социално благополучие свободно време и  култура. Основните стратегически цели в стратегията са:

Цел 1: Насърчаване на неформалното обучение;
Цел 2: Насърчаване на заетостта и подкрепата за млади хора, които не учат, не работят 
и не се обучават;
Цел 3: Насърчаване на ангажираността, участието и овластяването на младите хора;
Цел 4: Развитие и утвърждаване на младежката работа в национален мащаб;
Цел 5: Свързаност, толерантност и европейска принадлежност;
Цел 6: Насърчаване на здравословен и природощадящ начин на живот;
Цел 7: Насърчаване на културата и творчеството сред младите.

III. ЦЕЛЕВИ ГРУПИ

Целеви групи, обхващащи стратегията:
• Ученици в горен курс – 16-18-годишни
• Младежи, които няма да продължат обучението си след завършване на средното образование и ще търсят бърза реализация на трудовия пазар – 18-25-годишни
• Студенти – 18-25-годишни /от Бургас и от други градове страната и от чужбина/
• Млади специалисти, завършили образованието си и търсещи възможности за кариерно развитие, първа работа и реализация на трудовия пазар – 24-29-годишни

IV. МЛАДЕЖКА ЗАЕТОСТ

По данни на ГРАО към 15.01.2025г., по постоянен и настоящ адрес броят на младите хора в община Бургас  е 59 757  души, от които по постоянен адрес – 30 898, а по настоящ адрес – 28 859.
На територията на община Бургас работи Дирекция „Бюро по труда“ (ДБТ) Бургас към Агенция по заетостта, където трудови посредници оказват методическа подкрепа, извършват професионално консултиране и насочване към свободни работни места на регистрираните младежи. През следващата година младежите продължат да бъдат приоритетна целева група на пазара на труда. По Национална програма „Активиране на неактивни лица” са назначени двама младежки медиатори. Дейността на младежкия медиатор е да идентифицира младежи от 16 г. до 29 г. на територията на Община Бургас, които не работят, не учат и не са регистрирани в ДБТ, което включва следните дейности:
· Събиране на информация и провеждане на срещи с тях, с цел проучване на поведението им на пазара на труда. 
· Сътрудничество с представители на местната власт, училищата, работодатели и НПО. 
· Групова и индивидуална работа с бенефициента на програмата, с цел предоставяне на съвети и помощ на безработните, които имат нужда от съдействие за търсене и намиране на работа, включване в обучения, помощ при изготвяне на CV, мотивационно писмо.
През 2025 г. ще продължи изпълнението на дейности, чрез които да бъдат достигнати  и идентифицирани неактивните младежи. При всяко едно от идентифицираните лица ще  бъде предоставено индивидуално консултиране, според тяхната конкретна ситуация и  желания за реализация. През настоящата година отново ще бъдат предприети методи, за 
увеличаване на информираността на неактивните лица. Ще продължи осъществяването на контакт и съвместни дейности с различни организации, подпомагащи целите на програмата.
Община Бургас непрекъснато полага усилия за намиране на реализация на младите хора.
Ще се продължи участието в проекти и програми за заетост на младежи, в зависимост от отворените мерки по оперативни и национални програми през 2025 година.
По проект „Грижа в дома“ са ангажирани две лица от целевата група на младежите. 

V. МЛАДЕЖКИ ПОЛИТИКИ

	Младежките политики на територията на Община Бургас се осъществяват от две структурно обособени и взаимно допълващи се административни звена: Дирекция „Образование и младежки политики“ и Общинско предприятие „Международен младежки културен център“.
	Дирекция „Образование и младежки политики“:
а) създава организация и контролира осигуряването на предучилищното и задължителното училищно обучение на децата до 16-годишна възраст;
б) осигурява изпълнението на държавните образователни изисквания в общинските училища, детски градини  и обслужващи звена;
в) анализира състоянието на мрежата от общински училища, детски градини и обслужващи звена и прави предложения за оптимизирането й;
г) координира дейността на общинските училища, детски градини и обслужващи звена;
д) организира финансирането и упражнява контрол при изразходването на предоставените средства на общинските училища, детски градини и обслужващи звена и оказва методическа помощ  по прилагането на делегираните бюджети;
е) разработва и реализира програми и дейности за подкрепа на личностно развитие на децата и учениците, за равен достъп до образование на децата в неравностойно положение, за тяхното интегриране и адаптиране към учебно-възпитателния процес;
ж) организира конкурси за директори на общинските детски градини;
з) участва в дейността на Местната комисия за борба с противообществените прояви на малолетни и непълнолетни;
и) координира връзката между учебните заведения на територията на Община Бургас  и ОП „Международен младежки културен център“ в областта на младежките политики;
й) дава методически указания и контролира оперативно дейността на ОП „Международен младежки културен център.

Общинско предприятие „Международен младежки културен център“ провежда политиката на Община Бургас в областта на младежките дейности, което включва:
1) Съдействие за развитието на гражданското общество в лицето на младите хора, при зачитане и упражняване на секторните младежки политики, залегнали в Европейската харта за участието на младите хора в живота на Община Бургас; 
2) Поддържане и развиване на  местното младежко самоуправление в лицето на ученически съвети, студентски съвети и местни младежки организации и неформални младежки обединения; 
3) Установяване и поддържане на  взаимоотношения на местно и национално ниво с образователни заведения, браншови организации и други институции с цел подпомагане на личностната реализация и професионалното ориентиране на младите хора на територията на Община Бургас; 
4) Насърчаване на международното сътрудничество в рамките на младежкия сектор, участва като домакин в международни дейности, участва в по-широки международни рамки за сътрудничество и прилага и разпространява добрите практики на организации като Съвета на Европа, Европейския съюз, Организацията на обединените нации (ООН), и др.; 
5) Предоставяне на  информация и актуални възможности за реализация по общински, национални и европейски младежки програми (Национална програма за младежта, Национална програма за изпълнение на младежки дейности, „Еразъм+“, Европейски корпус за солидарност, дейности на Съвета на Европа и др.); 
6) Осигуряване на достъп до разнообразни културни събития, така и за създаване и представяне на културно съдържание;
7) Насърчаване и подобряване на цялостното развитие на младите хора в различни аспекти – личен, социален, икономически; насърчаване ангажираността на младите хора в демократичните процеси и гражданското общество, в т.ч. разбиране за световна и европейска принадлежност както и младежко овластяване; 
8) Генериране на иновативни идеи и тяхното осъществяване в сферата на предприемачеството и кариерно развитие; 
9) Насърчаване на заетостта и подкрепата за млади хора, които не учат, не работят и не се обучават (NEETs); 
10) Осигуряване на младежка среда, където младите хора се чувстват част от единна общност и която развива културата, творчеството, уменията в сферата на различните изкуства и стимулира здравословен и природощадящ начин на живот; 
11) Предоставяне на младежки пространства за срещи и диалог, където се обменят и обогатяват идеи, знания и опит чрез методите на неформалното образование; стимулиране на доброволчество;
Като отделен орган на провеждането на младежки политики на територията на Община Бургас функционира Общински консултативен съвет по въпросите за младежта към /ОКСВМ/. Консултативният съвет е обществен орган, който подпомага Кмета на Общината при вземане на решения, свързани с политиката в сферата на младежките дейности, като:
1) Дава становища и участва в разработването на проект и на нормативни актове и стратегически документи, които се отнасят до общинската политика за младежта;
2) Предлага мерки за постигане на целите на общинската политика в сферата на младежките дейности;
3) Участва в обсъждането на въпроси, свързани с финансирането на младежки проекти и инициативи; 
4) Съдейства за изпълнение на проекти, свързани с младежки политики на европейско, национално, регионално и общинско ниво.
5) Организира доброволчески и други акции и инициативи.
6) Проучва младежките потребности и осъществява периодични срещи с представители на младежки организации и групи млади хора в младежкия възрастов диапазон – от 15 до 29 години.

VI. ПРИОРИТЕТИ И СПЕЦИФИЧНИ ЦЕЛИ ЗА ПРОВЕЖДАНЕ НА
ОБЩИНСКАТА ПОЛИТИКА ЗА МЛАДЕЖТА И МЕРКИ ЗА ПОСТИГАНЕТО ИМ
Приоритет 1 - Повишаване на физическата култура и насърчаване към здравословен начин на живот.
Приоритет 2 – Насърчаване на младежкото предприемачество, гражданската активност, насърчаване на реализацията и развитие на творческите и културни умения на младежите, в това чисто междукултурен обмен.
Приоритет 3 – Развитие на икономическата и учебна/академична активност – възможности за стажове и участие по проекти/програми.

VII. ОПИСАНИЕ НА ДЕЙНОСТИТЕ, КОИТО ДОПРИНАСЯТ ЗА ПОСТИГАНЕ НА
ЦЕЛИТЕ НА НАЦИОНАЛНАТА СТРАТЕГИЯ ЗА МЛАДЕЖТА


	Направления
	Дейности
	Ангажирани институции и организации
	Финансово осигуряване

	Насърчаване на здравословния начин на живот 
	В изпълнение на дейности по настоящото направление се предвиждат следните програми:
1.Програма Превенция, профилактика и лечение на хранителните разстройства, за регулиране приема на анаболни андрогенни стероиди и енергийни напитки при юношите на възраст от 12-18 години в община Бургас
2. Програма за скрининг, профилактика, ранна диагноза и лечение на метаболитен синдром (затлъстяване, артериална хипертония и преддиабет) при деца от 7 до 14 и от 15 до 18 години в Община Бургас (2024 – 2025 год.) 
3. Стажантска програма за медици в „Детско и училищно здравеопазване“
	Община Бургас, дирекция „Здравеопазване, превенции и социални дейности“
	От бюджета на Община Бургас

	Иновативно гимназиално образования
	1. Програма “Млади учители”;
2. First Lego League;
3.Coding kids ;
4. Buki.bg;
5.Националното състезание с водородно задвижвани автомобили 6.Климатична фреска 7.Повишаване на финансовата грамотност 8.Ученическа кампания Лятна СТАРТ Академия 
9. Teen Boom Fest 
10. Ролеви модели в класните стаи
	Община Бургас съвместно с неправителствени организации и учебни институции
	От бюджета на Община Бургас

	Насърчаване на младежкото доброволчество
	1. Лятна академия за доброволци
	
	От бюджета на Община Бургас

	Намаляване на социалните различия чрез включване в програми за развитие на спортни качества, участие в културни събития и посещение на различни туристически дестинации на деца и младежи от социални услуги
	1. Програма за посещение на туристически дестинации; безплатно посещение на културни и спортни събития от календара на Община Бургас;
	
	От бюджета на Община Бургас и бюджетите на второстепенните разпоредители

	Организиране на събития от ОП „Младежки международен център“. Основна цел е предоставяне на комплексни възможности  за насърчаване и развитие на междукултурния и международен диалог, младежкото предприемачество и кариерно развитие.
	1. Академия за емоционална интелигентност – личностно развитие чрез изкуство
2. Digi power meeting  - практически уъркшоп с популярни професионалисти
3. Кариерна борса за младежи
4. Talent jam – конкурс на талантите
5. Социално-здравен кампус  за младежи в неравностойно положение и мигранти 
6. Европейска седмица на мобилността
7. Национален турнир по дебати 
8. Академия за творческо писане и създаване на фентъзи персонажи 
	
	От бюджета на Община Бургас и ОП „Международен младежки център“



VIII. ОРГАНИЗАЦИЯ И КООРДИНАЦИЯ НА ДЕЙНОСТИТЕ ЗА ПОСТИГАНЕ НА ЦЕЛИТЕ 
Реализирането на дейностите изискват съвместни усилия на всички отговорни субекти:
1. Постигнатите резултати да се базират на съчетаване на обществената активност с общинската и държавната политика за младежта; 
2. При работа с младите хора да се прилагат европейски принципи, норми и стандарти; 3. Организирането и изпълнението на дейностите да е съобразено с действащата нормативна уредба. 
Средствата за реализиране на плана се осигуряват в рамките на бюджета на общината.

IX. ДЕЙСТВИЯ ПО НАБЛЮДЕНИЕ, ОЦЕНКА И АКТУАЛИЗАЦИЯ НА ОБЩИНСКИЯ ПЛАН ЗА МЛАДЕЖТА 
Контролът по изпълнението на Общински план за младежта 2025 г. се осъществява от кмета на Община Бургас. Мониторинг на текущото изпълнение на утвърдените дейностите се осъществява от дирекция „Образование и младежки политики“. В периода на реализация на дейностите, наблюдението на плана и координацията между ангажираните институции, ще бъде осъществявана от експерти на общинска администрация и в резултат ще бъде изготвен годишен отчет за реализираните инициативи, който ще се предостави на Общински съвет – Бургас и Областна администрация Бургас. В хода на реализиране на плана ще се извършват наблюдения, проучвания, анкетни допитвания. Оценката на изпълнението на плана ще се извършва на база следните показатели: съответствие на целите с потребностите на младите хора; ресурси за реализирането му; степен на постигане на целите; въздействие върху целевата група;  устойчивост на ефекта върху целевата група. Планът е отворен за промени и актуализация през целия период на действие.


X. РЕД И НАЧИН ЗА ОСИГУРЯВАНЕ НА ИНФОРМАЦИЯ И ПУБЛИЧНОСТ НА ПЛАНА
Всички прояви на младежка активност, предмет на Общинският план за младежта 2025 г., се популяризират на официалната интернет страница на Община Бургас и в социалните мрежи чрез страниците на „Бургас харесва младите“ и ОП „Международен младежки културен център“. Местните и централни медии се уведомяват чрез публикации. Всички събития с фестивален и конкурсен характер имат бюджет за информация и публичност, в тази връзка според спецификата на събитието се изработват транспаранти, винили (за сцена, стена, билборд), флайери, работни материали, рекламни тениски и др. След приемане на Общинския план за младежта от Общински съвет – Бургас, същият се публикува на сайта на Общината, раздел „Превенции и младежки политики“. 
